CELEX: 62018CA0673
Language: ro
Date: 2020-07-09 00:00:00
Title: Cauza C-673/18: Hotărârea Curții (Marea Cameră) din 9 iulie 2020 (cerere de decizie preliminară formulată de Cour d'appel de Paris – Franța) – Santen SAS/Directeur général de l’Institut national de la propriété industrielle [Trimitere preliminară – Medicament de uz uman – Certificat suplimentar de protecție pentru medicamente – Regulamentul (CE) nr. 469/2009 – Articolul 3 litera (d) – Condiții de acordare a unui certificat – Obținerea primei autorizații de introducere pe piață a produsului în calitate de medicament – Autorizație de introducere pe piață a unei noi puneri în aplicare terapeutice a unui principiu activ cunoscut]

31.8.2020   
            
            
               RO
            
            
               Jurnalul Oficial al Uniunii Europene
            
            
               C 287/3
            
         
      Hotărârea Curții (Marea Cameră) din 9 iulie 2020 (cerere de decizie preliminară formulată de Cour d'appel de Paris – Franța) – Santen SAS/Directeur général de l’Institut national de la propriété industrielle
      (Cauza C-673/18) (1)
      
      (Trimitere preliminară - Medicament de uz uman - Certificat suplimentar de protecție pentru medicamente - Regulamentul (CE) nr. 469/2009 - Articolul 3 litera (d) - Condiții de acordare a unui certificat - Obținerea primei autorizații de introducere pe piață a produsului în calitate de medicament - Autorizație de introducere pe piață a unei noi puneri în aplicare terapeutice a unui principiu activ cunoscut)
      (2020/C 287/04)
      Limba de procedură: franceza
      
         Instanța de trimitere
      
      Cour d'appel de Paris
      
         Părțile din procedura principală
      
      
         Apelantă: Santen SAS
      
         Intimat: Directeur général de l’Institut national de la propriété industrielle
      
         Dispozitivul
      
      Articolul 3 litera d) din Regulamentul (CE) nr. 469/2009 al Parlamentului European și al Consiliului din 6 mai 2009 privind certificatul suplimentar de protecție pentru medicamente trebuie interpretat în sensul că o autorizație de introducere pe piață nu poate fi considerată prima autorizație de introducere pe piață, în sensul acestei dispoziții, atunci când ea se referă la o nouă punere în aplicare terapeutică a unui principiu activ sau a unei combinații de principii active care a făcut deja obiectul unei autorizații de introducere pe piață pentru o altă punere în aplicare terapeutică.
      
         (1)  JO C 25, 21.1.2019.